

**Sürgősségi indítvány!**

**Előterjesztés sportcélú támogatás elszámolásáról, további támogatásokról**

**Tisztelt Közgyűlés!**

1./ Eger Megyei Jogú Város Önkormányzatának Közgyűlése a 2024-es évben a II/15/3/1/5/K „Sportcélú támogatások, kiadások” költségvetési sorról 30.000.000 Ft működési célú támogatásban részesítette az EGRI ÚSZÓ KLUB Sportegyesületet, mely támogatás nyújtásáról szóló, 7554-2/2024 iktatószámú megállapodásban 2025. január 31-i dátumot jelöltek meg a felek elszámolási határidőként. A szakiroda és a belső ellenőr az önkormányzat által nyújtott működési és felhalmozási célú támogatásokról szóló 4/2022. (V.25.) számú Jegyzői Utasítás alapján ellenőrizte az elszámolást, melyet hiánypótlást követően rendben talált.

2./ Eger Megyei Jogú Város Önkormányzatának Közgyűlése a 2024-es évben a II/15/3/1/5/K „Sportcélú támogatások, kiadások” költségvetési sorról 30.000.000 Ft működési célú támogatásban részesítette az Eger Labdarúgó Sport Kft-t, mely támogatás nyújtásáról szóló, 16376-2/2024 iktatószámú megállapodásban 2025. január 31-i dátumot jelöltek meg a felek elszámolási határidőként. A szakiroda és a belső ellenőr az önkormányzat által nyújtott működési és felhalmozási célú támogatásokról szóló 4/2022. (V.25.) számú Jegyzői Utasítás alapján ellenőrizte az elszámolást, melyet hiánypótlást követően rendben talált.

3./ Az EGRI ÚSZÓ KLUB Sportegyesület kérelmet nyújtott be a szakiroda részére, újabb támogatás reményében. Javaslom, hogy Eger Megyei Jogú Város Önkormányzatának Közgyűlése 4.500.000 forint működési célú támogatást biztosítson a Sportegyesület számára, mely összeg fedezete rendelkezésre áll a II/15/3/1/5/K címszámon. A megjelölt címszámon előirányzati maradványként rendelkezésre áll az Egri Sportcentrum Labdarúgó Sportegyesület által 2024. november 29-én visszafizetett 2024. évi 70.000.000 Ft összegű működési támogatás előirányzata.

4./ Az Eger Labdarúgó Sport Kft. kérelmet nyújtott be a szakiroda részére, újabb támogatás reményében. Javaslom, hogy Eger Megyei Jogú Város Önkormányzatának Közgyűlése 5.000.000 forint működési célú támogatást biztosítson a Kft. számára, mely összeg fedezete rendelkezésre áll a II/15/3/1/5/K címszámon. A megjelölt címszámon előirányzati maradványként rendelkezésre áll az Egri Sportcentrum Labdarúgó Sportegyesület által 2024. november 29-én visszafizetett 2024. évi 70.000.000 Ft összegű működési támogatás előirányzata.

Az előterjesztés 1. melléklete az EGRI ÚSZÓ KLUB Sportegyesület szakmai beszámolóját, 2. melléklete az EGRI ÚSZÓ KLUB Sportegyesület elszámolt számláinak számlaösszesítő lapját, 3. melléklete az Eger Labdarúgó Sport Kft. szakmai beszámolóját, 4. melléklete az Eger Labdarúgó Sport Kft. elszámolt számláinak számlaösszesítő lapját, 5. melléklete az EGRI ÚSZÓ KLUB Sportegyesület kérelmét, míg 6. melléklete az Eger Labdarúgó Sport Kft. kérelmét tartalmazza.

Kérem a Tisztelt Közgyűlést a határozati javaslatokat szíveskedjen elfogadni!

Eger, 2024. december 18.

**Vágner Ákos**

polgármester

**1./ Határozati javaslat:**

Eger Megyei Jogú Város Önkormányzatának Közgyűlése elfogadja az **EGRI ÚSZÓ KLUB Sportegyesület** (székhelye: 3300 Eger, Frank Tivadar utca 5; nyilvántartási száma: 10-02-0002429; adószáma: 18222607-1-10) 2024. évre nyújtott 30.000.000 Ft, azaz Harmincmillió forint összegű, működési célú támogatás felhasználásáról készített elszámolását.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2024. december 19.

**2./ Határozati javaslat:**

Eger Megyei Jogú Város Önkormányzatának Közgyűlése elfogadja az **Eger Labdarúgó Sport Kft.** (székhelye: 3300 Eger, Északi Sporttelep utca 1; cégjegyzékszáma: 10-09-035688; adószáma: 25526477-2-10) 2024. évre nyújtott 30.000.000 Ft, azaz Harmincmillió forint összegű, működési célú támogatás felhasználásáról készített elszámolását.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2024. december 19.

**3./ Határozati javaslat:**

Eger Megyei Jogú Város Önkormányzatának Közgyűlése 4.500.000 Ft, azaz Négymillió-ötszázezer forint működési célú támogatásban részesíti az **EGRI ÚSZÓ KLUB Sportegyesületet** (székhelye: 3300 Eger, Frank Tivadar utca 5; nyilvántartási száma: 10-02-0002429; adószáma: 18222607-1-10), melynek fedezete rendelkezésre áll a II/15/3/1/5/K címszámon. A Közgyűlés felhatalmazza a polgármestert a megállapodás aláírására.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2024. december 19.

**4./ Határozati javaslat:**

Eger Megyei Jogú Város Önkormányzatának Közgyűlése 5.000.000 Ft, azaz Ötmillió forint működési célú támogatásban részesíti az **Eger Labdarúgó Sport Kft-t** (székhelye: 3300 Eger, Északi Sporttelep utca 1; cégjegyzékszáma: 10-09-035688; adószáma: 25526477-2-10), melynek fedezete rendelkezésre áll a II/15/3/1/5/K címszámon. A Közgyűlés felhatalmazza a polgármestert a megállapodás aláírására.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2024. december 19.